Diari Oficial de la Generalitat Valenciana


Sumari del DOGV 9885, del 04-07-2024 (2024/5491)

Edicte de la publicació de l'informe ambiental i territorial estratègic relatiu a la modificació puntual número 3 del Pla general d'ordenació urbana: ordenació detallada de la pineda de Madrona.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5491


Data del document
:   07-06-2024

Organisme emissor
:   Ajuntament de Bellús

Tipus de document
:   Edicte

Descriptors 

:   * administració local
    * pla d'urbanisme

Edicte de la publicació de l'informe ambiental i territorial estratègic relatiu a la modificació puntual número 3 del Pla general d'ordenació urbana: ordenació detallada de la pineda de Madrona. [2024/5491]  
Vist que d'acord amb l'article 49.2 del Decret legislatiu 1/2021, de 18 de juny, d'aprovació del text refós de la Llei d'ordenació del territori, urbanisme i paisatge (TRLOTUP), en els instruments de planejament urbanístic que afecten exclusivament l'ordenació detallada del sòl urbà, l'òrgan ambiental i territorial és l'Ajuntament.  
  
Atesa la sol·licitud d'inici d'avaluació ambiental estratègica presentada per l'òrgan promotor mitjançant acord del ple en sessió celebrada el 26 de febrer de 2024.  
De conformitat amb l'article 53.7 del TRLOTUP, el qual establix la publicació en el Diari Oficial de la Generalitat Valenciana de l'informe ambiental i territorial estratègic, es procedix a publicar l'informe ambiental i territorial estratègic de la modificació puntual número 3 del PGOU: ordenació detallada de la pineda de Madrona, aprovat per l'òrgan ambiental de l'Ajuntament de Bellús, mitjançant Resolució número 169 de 4 de juny de 2024, que es transcriu a continuació.  
  
Resolució de l'informe ambiental i territorial estratègic de la modificació puntual número 3 del PGOU: ordenació detallada de la pineda de Madrona.  
  
Expedient de l'Ajuntament: 86/2022  
Promotor: Alcaldia de l'Ajuntament de Bellús  
Òrgan substantiu: Ple de l'Ajuntament de Bellús  
Òrgan ambiental: Regidoria de l'Ajuntament de Bellús  
Vista la proposta de l'informe ambiental i territorial estratègic de la modificació puntual número 3 del PGOU: ordenació detallada de la pineda de Madrona (que s'adjunta a la següent), en els termes següents:  
Proposta d'informe ambiental i territorial estratègic relatiu a la modificació puntual número 3 del PGOU: ordenació detallada de la pineda de Madrona  
Expedient d'assistència tècnica de la Diputació de València: 164/24/ASM.  
Promotor: Alcaldia de l'Ajuntament de Bellús  
Òrgan substantiu: Ple de l'Ajuntament de Bellús  
Òrgan ambiental: regidoria de l'Ajuntament de Bellús  
  
A. Fonaments pels quals se sotmet a avaluació ambiental estratègica  
  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental (LAA), i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (d'ara en avant, TRLOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que es preveu en la legislació d'avaluació ambiental.  
Conforme al que s'estipula en l'article 46 del TRLOTUP, l'òrgan ambiental determinarà si un pla o la seua modificació ha de ser objecte d'avaluació ambiental estratègica simplificada si es determina la inexistència d'efectes significatius sobre el medi ambient, tenint en compte els criteris establits en l'annex VIII, prèvia consulta a les administracions públiques afectades i persones interessades.  
  
B. Document inicial estratègic  
B.1. Documentació aportada  
L'Ajuntament de Bellús, en sessió plenària ordinària celebrada el 26 de febrer de 2024, va acordar sol·licitar a l'òrgan ambiental i territorial l'inici de l'avaluació ambiental i territorial estratègica de la modificació puntual número 3 del PGOU referent a l'ordenació detallada de la pineda de Madrona, i remetre a l'òrgan ambiental la documentació relativa a esta modificació que consta de l'esborrany i el document inicial estratègic.  
El 29 de febrer de 2024, l'òrgan ambiental municipal va acordar admetre a tràmit d'avaluació ambiental la documentació indicada i sotmetre-la a consultes, durant un termini màxim de trenta dies hàbils, de les administracions públiques afectades següents:  
- Departament d'Urbanisme de l'Ajuntament.  
- Servici d'Infraestructura Verda i Paisatge de la Conselleria de Política Territorial, Obres Públiques i Mobilitat (actualment Conselleria de Medi Ambient, Aigua, Infraestructures i Territori), en matèria d'infraestructura verda de l'ordenació detallada.  
  
B.2. Model territorial vigent  
B.2.1. Planejament vigent  
El planejament vigent consta de pla general, aprovat definitivament per la Comissió Territorial d'Urbanisme el 16 d'abril de 2003.  
  
Posteriorment, va ser modificat per la modificació número 2 del Pla general sectors residencials, aprovada definitivament per la Comissió Territorial d'Urbanisme el 26 de gener de 2011.  
B.2.2. Informació territorial.  
L'àmbit territorial sobre el qual s'estén la modificació puntual és el sector de sòl urbanitzable denominat pineda de Madrona. Es tracta d'un sector de sòl urbanitzable i que queda situat entre el sòl urbà i el límit nord del nou sector Ampliació de nucli. En el Pla general aprovat definitivament per la Comissió Territorial d'Urbanisme, el 16 d'abril de 2003, l'àmbit del sector Pineda de Madrona quedava dins del sector número 1 definit en este document.  
  
No obstant això, la posterior modificació número 2 del pla general, aprovada el 26 de gener de 2011 per la Comissió Territorial d'Urbanisme, modificava l'àmbit d'este sector, passant a denominar-lo sector Ampliació de casc, deixant fora d'este la superfície objecte d'esta modificació puntual, però mantenint la seua classificació de sòl urbanitzable residencial.  
Respecte de les condicions de la topografia del sector, ha d'assenyalar-se que ens trobem amb un terreny eminentment pla. Ens trobem amb un pla inclinat que descendix suaument des del sud cap al nord. Trobem diferències de cota no superiors als 3 metres des de la zona sud que limita amb el sòl urbanitzable del sector Ampliació de casc fins al límit nord, que confronta amb el nucli urbà. Sí que és cert que la zona precisament de sòl no consolidat que es troba en la part oest es troba en una cota una mica superior a la dels vials que l'envolten (esta variable té entre 20 cm en la zona sud i 90 cm en la zona nord).  
La configuració geològica dels terrenys respon a les característiques de la zona, que se situa a l'entorn del llit del riu Albaida en una zona plana on hi ha elements com les calcàries o margues amb materials d'aportació històrics del mateix riu, com són les graves i les arenes. Estos terrenys es troben en general coberts majoritàriament per capes de reble pròpies dels cultius realitzats. Atesa la topografia del sòl ordenat i les condicions dels terrenys inclosos en este àmbit, es pot afirmar que l'erosió de l'àrea afectada és molt baixa; l'erosió potencial d'aquella és mitjana.  
  
B.3. Descripció de la proposta del pla  
La modificació proposada pretén completar els paràmetres de l'ordenació detallada del sector Pineda de Madrona, que no es definixen en el pla general d'ordenació. Compta amb una classificació de sòl urbanitzable definit en el Pla general d'ordenació urbana del municipi de Bellús (d'ara en avant PG de Bellús), que va ser aprovat definitivament per la Comissió Territorial d'Urbanisme el 16 d'abril de 2003 i en la seua modificació puntual número 2, aprovada el 26 de gener de 2001 per la mateixa Comissió Territorial d'Urbanisme.  
En 2003, quan va ser redactat el pla general, s'hi van definir diversos sectors, i com deia la memòria del pla general en el seu apartat 2.3. de la memòria justificativa:  
«La definició de sectors en el sòl urbanitzable amb ordenació detallada té per objecte delimitar l'àmbit per a l'aplicació d'estàndards dotacionals, no com a àmbit de plans parcials, ja que per la seua ordenació detallada no necessiten altres figures de planejament per al seu desenvolupament.»  
És a dir, en el mateix pla general s'avançava l'ordenació detallada de cadascun dels sectors, per la qual cosa la definició d'estos sectors tenia per objecte delimitar els àmbits per a aplicar els estàndards dotacionals corresponents. De tots estos, el sector número 1 d'ús residencial es desenvolupava en la part sud del sòl urbà i incloïa usos de vivenda aïllada (AIS) i adossada (ADO). La superfície total del sector era de 78.780 m². El sector es dividia en 3 unitats d'execució amb desenvolupament independent, i es preveu en este pla general un orde d'execució.  
  
El sòl inclòs en el sector número 1 es correspon amb la superfície de color granat, que limita pel nord amb el sòl urbà.  
Posteriorment, la modificació número 2 del Pla general va variar la delimitació del sector número 1 esmentat. En el punt 1.2. de la memòria d'esta modificació del PGOU s'indica:  
«El sector Ampliació nucli urbà, en part, coincidix amb el ja classificat en el Pla general com a sector 1, que en l'actualitat abasta una superfície de 78.779,54 m². La present proposta planteja la redelimitació d'este sector i l'adapta de la manera més coherent amb els límits del nucli urbà i reduïx la seua superfície a 69.114,28 m² per considerar la resta innecessària per als nous creixements previstos.»  
  
  
  
  
  
  
  
En la imatge s'aprecia la nova delimitació d'este sector número1, que passa a dir-se sector Ampliació de nucli.  
Com s'aprecia en la imatge, queda una part de l'anterior sector número 1, que continua classificat com a sòl urbanitzable i que queda situat entre el sòl urbà i el límit nord del nou sector Ampliació de nucli. Esta zona serà la que és objecte del document de modificació de l'ordenació detallada (MOD) de la pineda de Madrona, objecte de l'avaluació ambiental que es planteja.  
Els seus límits seran els següents:  
Nord: límit del sòl urbà al carrer Camí Calvari fixat en el pla general.  
Oest: límit del sòl urbà fixat per l'àrea de repartiment número 7 delimitada en el pla general.  
Sud: límit amb el sòl urbà fixat per l'àrea de repartiment número 8 així com pel límit de sòl urbà del carrer del Nou d'octubre fixat pel pla general d'ordenació i pel límit del sector Ampliació de casc.  
  
Est: límit del sòl no urbanitzable i del sòl urbà fixat en el pla general d'ordenació. La superfície de l'àmbit objecte del nostre document és de 11.613,66 m².  
El document de la MOD pretén servir per a fixar els paràmetres urbanístics de l'ordenació detalla que no van quedar ben fixats en esta zona amb la modificació puntual número 2, complint amb les directrius establides en el pla general d'ordenació i les modificacions que l'afecten.  
B.3.1. Descripció d'alternatives  
5.0.4.9. Alternativa zero  
Tant esta com aquella consistixen a mantindre la situació actual, sense definir adequadament els paràmetres de l'ordenació detallada i el document de planejament per a desenvolupar l'àmbit. Este aspecte impossibilita la implantació de noves edificacions, objectiu buscat per la corporació. Com a aspecte fonamental, cal incidir en la inviabilitat del desenvolupament urbanístic d'esta zona sense l'adequada ordenació detallada d'esta com a requisit legal.  
7.3.1.6. Alternativa 1.  
Definició de l'ordenació detallada amb l'aplicació de l'apartat 35.1.k, mitjançant la delimitació de xicotetes zones amb l'amplitud necessària per a acollir les demandes de la població resident, amb la prolongació de la morfologia tradicional de carrers i edificació i amb exigències més senzilles d'urbanització derivades de la seua densitat moderada, el seu entorn agrari i l'escassa motorització. Estos àmbits es desenvoluparan com a actuacions aïllades segons l'article 73.3.b del TRLOTUP.  
8.3.9.8. Alternativa 2.  
Definició completa de l'ordenació detallada en tots aquells paràmetres pendents de definir en el planejament i determinació d'unitats d'execució de desenvolupament mitjançant actuació integrada.  
  
7.1.9.8. Conclusions  
L'alternativa 0 es rebutja per considerar-la una opció mancada de sentit en relació amb els interessos del municipi de possibilitar l'ús residencial previst pel pla general atés l'interés de la corporació de facilitar la incorporació de nova població en el municipi.  
L'alternativa 1 establix l'opció de gestió de l'àmbit mitjançant actuacions aïllades. No obstant això, esta actuació no és adequada en este cas perquè cal executar els nous vials interiors previstos de manera global i dotar-los de servicis de manera contínua, per tant, no és possible l'execució d'esta urbanització mitjançant actuacions aïllades. A més, existixen zones de vials pendent de finalització en l'àmbit d'actuació que no es podrien escometre si es desenvolupara mitjançant actuacions aïllades.  
L'alternativa 2, permet desenvolupar tota la superfície de forma més coherent, permet justificar el compliment dels estàndards urbanístics i el desenvolupament coherent de la urbanització de manera completa de tot l'àmbit.  
Per tant, l'alternativa triada és l'alternativa 2.  
B.3.2. Efectes previsibles sobre el medi ambient.  
Dins de la documentació presentada corresponent al document inicial estratègic i esborrany de la modificació puntual es realitza el següent estudi relatiu als efectes previsibles sobre el medi ambient:  
  
Els elements estratègics territorials no es veuran afectats per l'actuació. Estos elements estratègics territorials són en este cas, els propis d'una intervenció en un sòl consolidat, així com l'entorn de sòl rústic situat al voltant de la zona d'ordenació, el qual no s'afecta en cap cas.  
  
Esta modificació de l'ordenació detallada (MOD) no preveu modificar la trama urbana prevista en el planejament i ja plasmada en la realitat en la seua major part. Només preveu materialitzar l'edificabilitat prevista en les parcel·les edificables disponibles que ja preveia la modificació puntual número 2 (MP2), així com materialitzar els dos vials interiors de 6,00 m, que estaven pendents d'obrir amb el desenvolupament d'esta MOD i el desenvolupament paral·lel de les àrees de repartiment confrontants i que permetrà acabar la trama urbana en esta zona.  
Els efectes previsibles sobre el medi ambient són els que resulten de l'execució de l'ordenació vigent, perquè esta modificació només definix adequadament els paràmetres de l'ordenació detallada que van quedar indefinits en la MP2, però que no modifiquen l'aprofitament lucratiu previst en el planejament.  
En resum, l'impacte potencial sobre l'aigua, l'atmosfera, el clima, la vegetació, la fauna, el medi socioeconòmic i el paisatge és el mateix que el previst ja en el Pla general d'ordenació vigent, el qual va passar els corresponents tràmits d'avaluació ambiental, per la qual cosa es pot concloure que estos impactes seran insignificants o almenys compatibles i no s'introduïxen nous impactes per la modificació proposada.  
  
  
C. Consultes  
Segons l'article 51 del TRLOTUP, abans de l'elaboració de l'esborrany del pla, l'òrgan promotor efectuarà a través del portal web una consulta pública prèvia per espai de vint dies. Esta consulta no serà necessària quan es tracte de modificacions puntuals que regulen aspectes parcials del pla que es modifique, per tant, no es considera necessària la realització d'esta consulta.  
C.1. Consultes en la fase d'elaboració del document d'abast (art. 53)  
  
Per part de l'òrgan ambiental s'ha sotmés a consultes el document inicial estratègic i l'esborrany de la modificació puntual, conforme al que es disposa en l'article 53 del TRLOTUP, a fi de definir si té efectes significatius en el medi ambient, a les administracions següents:  
  
  
Informes Data de sol·licitud Data d'emissió  
Departament d'Urbanisme de l'Ajuntament. 30/4/24  
Conselleria de Política Territorial, Obres Públiques i Mobilitat, Servici d'Infraestructura Verda i Paisatge, en matèria d'infraestructura verda de l'ordenació detallada. 5/3/24   
  
  
C.2. Consultes en la fase de participació pública i consultes (art. 55 del TRLOTUP)  
En la fase de participació pública i consultes de la versió inicial de la modificació puntual, especificada en l'article 55 del TRLOTUP, haurà de fer-se consulta, entre altres que estime el promotor, a les administracions públiques relacionades en el punt C.1, a més de les següents:  
  
- A la DG de Telecomunicacions i Ordenació dels Servicis de Comunicació Audiovisual del Ministeri d'Assumptes Econòmics i Transformació Digital.  
Així mateix, de conformitat amb l'esmentat article 55 del TRLOTUP, serà preceptiu realitzar consulta a les empreses subministradores d'aigua, energia elèctrica, gas, telefonia i telecomunicacions, que puguen estar afectades, perquè emeten informe sobre les necessitats i les condicions tècniques mínimes imprescindibles dels projectes, obres i instal·lacions que, si és el cas, hagen d'executar-se.  
  
D) Factors ambientals i afeccions legals  
Analitzada la documentació presentada, revisada la cartografia disponible en el sistema d'informació territorial de la Generalitat, i dels informes emesos per les administracions públiques afectades, s'observen les afeccions següents:  
D.1. Espais naturals / RN 2000  
No existixen espais naturals protegits en l'àmbit de la modificació puntual.  
4.2. Biodiversitat  
En l'àmbit de la modificació puntual no hi ha delimitada cap microreserva vegetal.  
4.3. Paisatge i infraestructura verda  
D'acord amb l'article 6.4 a) del TRLOTUP, en els instruments de planejament sotmesos a avaluació ambiental estratègica simplificada que no tinguen incidència en el paisatge no serà exigible estudi d'integració paisatgística, en cas que així ho determine l'òrgan ambiental, ni un informe del departament amb les competències de paisatge.  
  
Segons l'article 44.3 d) del TRLOTUP, la Conselleria és competent per a informar els instruments de paisatge quan l'aprovació del pla al qual acompanyen siga estatal o autonòmica. Atés que la present modificació puntual es tracta d'un pla d'aprovació municipal, és competència municipal informar sobre l'instrument de paisatge.  
El tècnic municipal, en el seu informe del 30 d'abril de 2024, considera que no és necessària l'elaboració d'un estudi d'integració paisatgística en l'avaluació ambiental de la modificació puntual número 3 del PGOU de Bellús, d'acord amb el que s'indica en el document inicial estratègic en el punt nové:  
«Motivació de no necessitat de redacció d'estudi d'integració paisatgística. El PGOU aprovat en 2003 va delimitar i va ordenar el sector S1, en el qual es trobava l'actual zona que hem denominat pineda de Madrona, objecte del present document, que manté els paràmetres d'edificabilitat, l'ús dominant i la tipologia edificatòria establits en este PGOU.  
Posteriorment la modificació puntual número 2 (MP2), aprovada en 2011, va modificar la delimitació del sector S1, va establir una nova ordenació estructural i el va deixar sense una definició adequada dels paràmetres d'ordenació detallada (sí que va quedar definida gràficament en els plans d'esta MP2).  
Amb el present document es definixen adequadament tots els paràmetres necessaris que concreten el desenvolupament de l'ordenació detallada del nostre àmbit la delimitació del qual s'indica anteriorment.  
  
No obstant això, la incidència en el paisatge de l'ordenació respecte a la que va establir el PGOU de 2003 és insignificant, ja que l'ordenació proposada manté les tipologies, les alineacions i els paràmetres urbanístics del pla vigent, de manera coherent amb la configuració paisatgística del nucli.»  
En l'esborrany de la modificació puntual objecte de tramitació s'indica que no s'incorporen elements de la infraestructura verda.  
4.4. Vies pecuàries i patrimoni arbori monumental  
No existixen vies pecuàries ni arbres monumentals en l'àmbit de la modificació puntual. Es recomana, si és possible, el manteniment de l'arbratge existent.  
4.5. Contaminació acústica  
L'objecte de l'estudi acústic requerit en el Decret 104/2006, és estudiar la compatibilitat dels usos previstos amb els existents, per tant, per a l'avaluació ambiental de la present modificació puntual no és necessari este estudi, ja que no es preveuen usos diferents als ja existents, d'acord amb la classificació establida en la taula 1 de l'annex II de la Llei 7/2002, de 3 de desembre.  
4.9. Aigües residuals  
D'acord amb l'article 100 del text refós de la Llei d'aigües (RDL 1/2001), queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es tinga l'autorització administrativa prèvia .  
  
Segons el DIE, les edificacions que es preveuen tindran la connexió als servicis municipals ja existents.  
4.10. Disponibilitat de recursos hídrics i domini públic hidràulic  
  
El vigent planejament de Bellús, aprovat en 2003, establia una disponibilitat de recursos hídrics suficient per a 194 vivendes en el sector residencial número 1, en el qual s'incloïa l'àmbit de la present modificació puntual. Este sector número 1 fins a la data no ha sigut desenvolupat.  
La modificació puntual establix la construcció de 24 vivendes, per tant, la suficiència de recursos hídrics està justificada perquè és un nombre molt més baix que el nombre de 194 vivendes, ja aprovat en el planejament vigent.  
L'àmbit de la modificació puntual no es troba en zona de policia de llit públic.  
4.11. Riscos naturals  
D'acord amb la consulta realitzada en el visor cartogràfic de la Generalitat Valenciana:  
- El risc d'erosió actual és molt baix.  
- El municipi de Bellús està inclòs en la norma de construcció sismoresistent (NCSR- 02) amb un valor de 0,07g. Per tant, caldrà que les construccions que es realitzen en el terme municipal tinguen en compte les regles de disseny i les prescripcions constructives en edificacions que s'hi arrepleguen.  
- No hi ha risc de solsides i lliscaments en l'àmbit de la modificació puntual.  
- L'àmbit d'actuació no està afectat per risc d'inundació segons la cartografia del PATRICOVA i el Sistema Nacional de Cartografia de Zones Inundables.  
- La vulnerabilitat d'aqüífers és baixa.  
- L'àmbit de la modificació puntual no afecta a terrenys forestals ni confina amb estos, per tant, no existix risc d'incendi forestal.  
  
E) Proposta d'acord  
Esta actuació es troba entre els casos arreplegats en l'article 46.3 del TRLOTUP i, per tant, l'òrgan ambiental i territorial determinarà si ha de ser objecte d'avaluació ambiental i territorial estratègica simplificada o ordinària, tenint en consideració els criteris de l'annex VIII del text refós indicat.  
Vist el contingut de l'esborrany i del document inicial estratègic, així com els seus efectes previsibles sobre el medi ambient, es pot concloure que la proposta no produïx increment significatiu en el consum de recursos; no suposa, a priori, afecció sobre elements del patrimoni natural i cultural i, és un instrument pertinent per a la integració de les consideracions ambientals, en concret, aquelles relacionades amb la millora dels objectius de qualitat del teixit urbà. Tenint en compte l'objecte i abast de la modificació proposada, cal preveure que esta no tinga incidència significativa en el paisatge urbà configurat en l'actualitat, en tant que la proposta no modifica el caràcter i la percepció del paisatge assenyalat.  
Per tant, es pot concloure que el procediment d'avaluació ambiental simplificada és suficient per a determinar que la proposta de modificació puntual no presenta efectes significatius sobre el medi ambient, conforme als criteris establits en l'annex VIII del TRLOTUP i procedirà la seua tramitació conforme al que s'establix en el capítol III del títol III del Llibre I del text refós esmentat.  
D'acord amb el que s'ha exposat, es proposa la resolució següent:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del sector Pineda de Madrona del PGOU de Bellús, l'objecte del qual serà el que es descriu en la documentació aportada, d'acord amb els criteris de l'annex VIII del TRLOTUP, perquè no té efectes significatius sobre el medi ambient, corresponent continuar la tramitació conforme a la seua normativa sectorial.  
S'haurà d'incorporar en l'apartat Normes urbanístiques, en què es recomana, si és possible, el manteniment de l'arbratge existent.  
  
F) Òrgan competent  
Vist que per Resolució d'alcaldia de 30 de novembre de 2021 es delega en M. Carmen Tudela Ramírez les funcions corresponents a l'òrgan ambiental municipal.  
De conformitat amb el que es disposa en l'article 49.2 a) del TRLOTUP, l'Ajuntament és competent, com a òrgan ambiental municipal, per a emetre l'informe ambiental i territorial estratègic, establit en l'article 53.2.b del TRLOTUP, relatiu a la modificació puntual del sector Pineda de Madrona del PGOU de Bellús.»  
  
A la vista del que s'ha exposat abans, com a òrgan ambiental i territorial estratègic, resolc:  
  
Primer. Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 3 del PGOU de Bellús: Ordenació detallada de la pineda de Madrona, per considerar que no té efectes significatius en el medi ambient, amb el compliment de les determinacions que s'inclouen en l'informe indicat.  
Segons establix l'article 53.7 del Decret legislatiu 1/2021, d'aprovació del text refós de la Llei d'ordenació del territori, urbanisme i paisatge (TRLOTUP), l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Segon. Notificar els interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.»  
  
Bellús, 7 de juny de 2024.- L'alcaldessa presidenta: Susana Navarro Ferrando.